७० वीं दशक के आरंभ और मध्य में अल्प संख्या और मद्धिम गति से हिंदी जानने और बोलने वाले प्रोफ़ेशनलों का आना ब्रिटेन में आरंभ हुआ जो विभिन्न व्यवसाय से जुड़े हुए थे। ये हिंदी जानने और बोलने वाले अंग्रेज़ी भाषा में भी पूरी तरह से दखल रखते थे। ये अप्रवासी विभिन्न व्यवसायों से संबंध रखते थे अतः इनकी रेहाईश किसी एक शहर या बस्ती में नहीं थी। ये अप्रवासी भारतीय ब्रिटेन के विभिन्न शहरों में रहते थे और इनका आपस में कोई नाता-रिश्ता या जान-पहचान पहले से नहीं रहा था। ब्रिटेन आने का उनका एकमात्र लक्ष्य था व्यवसाय को बढ़ाते हुए धन अर्जित करना और अपना व्यक्तिगत विकास करना। लेकिन अपनी संस्कृति को बचाए रखने के लिए सजग अप्रवासी भारतीय १९६९ से ही रामायण और गीता के पाठ द्वारा आपस में जुड़ने लगें। इस जुड़ाव में मातृ-भाषा के प्रति प्रेम और उत्साह परिलक्षित था।